               EURÓPAI BIZOTTSÁG
            Brüsszel, 2021.9.23.
            COM(2021) 595 final
            2021/0305(NLE)

            Javaslat
            A TANÁCS HATÁROZATA
            az Unió által az Egyesült Királysággal a teljes kifogható mennyiségekről való megállapodás érdekében folytatott éves konzultációk során képviselendő álláspontról

               INDOKOLÁS

               1.A javaslat tárgya

               E javaslat tárgya az Unió által az Unió és az Egyesült Királyság (a továbbiakban: a felek) közös halállományaira vonatkozó teljes kifogható mennyiségek megállapítása érdekében az Egyesült Királysággal folytatott éves konzultációk során képviselendő álláspont meghatározásáról szóló határozat.

               2.A javaslat háttere

               Az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodás
                  1
                2021. május 1-jén hatályba lépett.

               A felek megállapodtak abban, hogy együttműködnek annak biztosítása érdekében, hogy vizeiken a közös állományokat érintő halászati tevékenységek környezeti szempontból hosszú távon fenntarthatóak legyenek, és hozzájáruljanak a gazdasági és társadalmi előnyök eléréséhez, teljes mértékben tiszteletben tartva a független parti államoknak a felek által gyakorolt jogait és kötelezettségeit.

               A felek közös célja a közös állományok olyan mértékű kiaknázása, amely biztosítja a halászott fajok populációinak a maximális fenntartható hozamot (a továbbiakban: MFH) előállítani képes biomasszaszint feletti fenntartását és fokozatos helyreállítását.

               A kereskedelmi és együttműködési megállapodás 498. cikke értelmében a feleknek éves konzultációk keretében kell megállapodniuk a következő évre vagy évekre vonatkozó teljes kifogható mennyiségekről. A Bizottság az Unió nevében fog éves konzultációkat folytatni az Egyesült Királysággal.

               A közös halászati politikáról (a továbbiakban: KHP) szóló rendelet
                  2
                értelmében az Uniónak biztosítania kell, hogy a halászati és akvakultúra-tevékenységek környezeti szempontból hosszú távon fenntarthatóak legyenek, végzésük a gazdasági, társadalmi és foglalkoztatási előnyök elérésével összhangban történjen, valamint hogy hozzájáruljanak az élelmiszer-ellátás biztosításához. Az említett rendelet ezenkívül előírja, hogy az Uniónak elővigyázatossági megközelítést kell alkalmaznia a halászati gazdálkodás vonatkozásában, annak biztosítására törekedve, hogy a tengerek élő biológiai erőforrásainak kiaknázása helyreállítsa és olyan szinten tartsa a halászott fajok állományát, amely meghaladja az MFT-t előállítani képes szintet.

               A KHP-rendelet azt is megköveteli az Uniótól, hogy a rendelkezésre álló legjobb tudományos szakvéleményeken alapuló állománygazdálkodási és -védelmi intézkedéseket hozzon, támogassa a tudományos ismeretek elmélyítését és a tudományos szakvélemények kidolgozását, valamint hogy fokozatosan felszámolja a visszadobás gyakorlatát, és előmozdítsa az olyan halászati módszerek alkalmazását, amelyek hozzájárulnak a szelektívebb halászathoz és a nem szándékos fogások lehető legnagyobb mértékű elkerüléséhez és csökkentéséhez, valamint a tengeri ökoszisztémára és a halászati erőforrásokra csekély hatást gyakorló halászathoz.

               A KHP-rendelet 28. cikke kifejezetten előírja, hogy az Uniónak külső halászati politikáját e célkitűzésekkel és elvekkel összhangban kell folytatnia. A rendelet 33. cikke szerint az Uniónak ezenkívül meg kell tennie minden erőfeszítést, hogy a fenntartható gazdálkodás lehetővé tétele érdekében közös megegyezés szülessen a közös állományok halászatát illetően.

               A Tanács és a Bizottság közötti koordináció és együttműködés révén az éves konzultációs folyamat valamennyi megfelelő pontján biztosítani kell a Tanács rendszeres és teljes körű részvételét. E célból a Bizottságnak az éves konzultációk előtt kellő időben el kell juttatnia a Tanácshoz vagy annak előkészítő szerveihez a legújabb tudományos eredmények és egyéb releváns információk alapján javasolható uniós álláspont részletes ismertetését, amelyet a Tanács az Unió által képviselendő álláspont elfogadását megelőzően megvitat.

               A Bizottság kérni fogja továbbá a Tanács iránymutatását az Egyesült Királysággal folytatott éves konzultációk lezárása előtt is. A Bizottság szolgálatai a konzultációk minden egyes fordulója előtt kellő időben egyeztetnek a halászati munkacsoporttal többek között azért, hogy bemutassák és megvitassák a további lépéseket, és az éves konzultációk során jelentést tesznek a munkacsoportnak. A tagállamok meghívást kapnak az uniós küldöttség tagjaiként való részvételre.

               Az EUMSZ 218. cikke (10) bekezdésével és az (EU) 2021/689 tanácsi határozattal
                  3
                összhangban az Európai Parlamentet haladéktalanul és teljes körűen tájékoztatni kell, a bizalmas jelleg megőrzéséhez szükséges intézkedésekre is figyelemmel. Általános szabályként a Bizottság a felelős parlamenti bizottságon keresztül tájékoztatja az Európai Parlamentet.

               3.Jogalap

               3.1.Eljárási jogalap

               3.1.1.Általános elvek

               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése tanácsi határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               3.1.2.A jelen esetre történő alkalmazás

               A kereskedelmi és együttműködési megállapodás értelmében az Uniónak konzultálnia kell az Egyesült Királysággal a közös tengeri biológiai erőforrásokkal – mindenekelőtt a közös halállományokkal – történő közös gazdálkodásról. Ez a kötelezettség összhangban van az Egyesült Nemzetek Tengerjogi Egyezménye 63. cikkével.

               Az éves konzultációkra annak érdekében van szükség, hogy a felek a kereskedelmi és együttműködési megállapodás 498. cikkének (2) bekezdése, 498. cikke (4) bekezdésének a)–d) pontja és 498. cikkének (6) bekezdése alapján megállapodásra jussanak a halászati lehetőségekről és az azokhoz szervesen kapcsolódó feltételekről.

               A tervezett jogi aktus nem egészíti ki és nem módosítja a kereskedelmi és együttműködési megállapodás intézményi keretét. Ezért a javasolt határozat eljárási jogalapja az EUMSZ 218. cikkének (9) bekezdése.

               3.2.Anyagi jogalap

               3.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben az említett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, a határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.

               3.2.2.A jelen esetre történő alkalmazás

               A tervezett jogi aktus fő célja és tartalma az Unió és az Egyesült Királyság közös halállományaira vonatkozó éves halászati lehetőségek meghatározásához kapcsolódik.

               Ezért a javasolt határozat anyagi jogalapja az EUMSZ 43. cikkének (3) bekezdése.

               3.3.Következtetés

               A javasolt határozat jogalapja az EUMSZ 43. cikkének (3) bekezdése, összefüggésben az EUMSZ 218. cikkének (9) bekezdésével.

               2021/0305 (NLE)

               Javaslat

               A TANÁCS HATÁROZATA

               az Unió által az Egyesült Királysággal a teljes kifogható mennyiségekről való megállapodás érdekében folytatott éves konzultációk során képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre (EUMSZ) és különösen annak 43. cikke (3) bekezdésére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)Az (EU) 2021/689 tanácsi határozat
                  4
                értelmében az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodás (a továbbiakban: a megállapodás) 2021. május 1-jétől alkalmazandó.

               (2)A megállapodás 494. cikke szerint az Unió és az Egyesült Királyság (a továbbiakban: a felek) megállapodtak abban, hogy együttműködnek annak biztosítása érdekében, hogy vizeiken a közös állományokat érintő halászati tevékenységek környezeti szempontból hosszú távon fenntarthatóak legyenek, és hozzájáruljanak a gazdasági és társadalmi előnyök eléréséhez, teljes mértékben tiszteletben tartva a független parti államoknak a felek által gyakorolt jogait és kötelezettségeit. A felek közös célja a közös állományok olyan mértékű kiaknázása, amely biztosítja a halászott fajok populációinak a maximális fenntartható hozamot (a továbbiakban: MFH) előállítani képes biomasszaszint feletti fenntartását és fokozatos helyreállítását.

               (3)A megállapodás 498. cikkének megfelelően a feleknek éves konzultációk keretében kell megállapodniuk a közös állományokra vonatkozó teljes kifogható mennyiségekről.

               (4)Az éves konzultációkat az Unió nevében a Bizottságnak kell lefolytatnia a Tanács által a Szerződés vonatkozó rendelkezéseivel összhangban meghatározandó uniós álláspontok alapján.

               (5)A Tanács és előkészítő szerveinek rendszeres és teljes körű bevonását az érintett állományokra vonatkozó halászati lehetőségek meghatározásáról az Egyesült Királysággal folytatott éves konzultációkba a Tanács és a Bizottság közötti széles körű koordináció és együttműködés révén kell biztosítani, az uniós intézmények közötti jóhiszemű együttműködésnek az Európai Unióról szóló szerződés (a továbbiakban: EUSZ) 13. cikkének (2) bekezdésében meghatározott elvével összhangban.

               (6)Az EUMSZ 218. cikke (10) bekezdésének megfelelően az Európai Parlamentet haladéktalanul és teljes körűen tájékoztatni kell, hogy a Szerződéseknek megfelelően teljes körűen gyakorolhassa előjogait.

               (7)Az 1380/2013/EU európai parlamenti és tanácsi rendelet
                  5
                2. cikke (1) bekezdésének értelmében az Uniónak biztosítania kell, hogy a halászati és az akvakultúra-tevékenységek környezeti szempontból hosszú távon fenntarthatóak legyenek, és végzésükre oly módon kerüljön sor, amely összhangban van a gazdasági, társadalmi és foglalkoztatási előnyök elérésére és az élelmiszerellátás biztosításához történő hozzájárulásra irányuló célkitűzésekkel.

               (8)Az 1380/2013/EU rendelet 2. cikkének (2) bekezdése előírja, hogy az Uniónak elővigyázatossági megközelítést kell alkalmaznia a halászati gazdálkodás vonatkozásában, annak biztosítására törekedve, hogy a tengerek élő biológiai erőforrásainak kiaknázása helyreállítsa és olyan szinten tartsa a halászott fajok állományát, amely meghaladja az MFH-t előállítani képes szintet.

               (9)Az 1380/2013/EU rendelet 2. cikke (5) bekezdésének j) pontja szerint a halászati gazdálkodásnak összhangban kell lennie a 2008/56/EK európai parlamenti és tanácsi irányelvben
                  6
                szereplő, a környezet jó állapotának elérésére irányuló célkitűzéssel. Az 1380/2013/EU rendelet 7. cikke (1) bekezdésének d) pontjával összefüggésben értelmezett 2. cikke (5) bekezdésének a) pontja előírja továbbá, hogy az Uniónak fokozatosan fel kell számolnia a visszadobás gyakorlatát, többek között olyan halászati módszerek alkalmazásának előmozdításával, amelyek hozzájárulnak a szelektívebb halászathoz és a nem szándékos fogások lehető legnagyobb mértékű elkerüléséhez és csökkentéséhez, valamint a tengeri ökoszisztémára és a halászati erőforrásokra csekély hatást gyakorló halászathoz.

               (10)Az 1380/2013/EU rendelet 3. cikkének c) pontja szerint az Uniónak a rendelkezésre álló legjobb tudományos szakvéleményeken alapuló állománygazdálkodási és -védelmi intézkedéseket kell hoznia.

               (11)Az 1380/2013/EU rendelet 28. cikke úgy rendelkezik, hogy az Uniónak a külső halászati politikáját az említett rendelet 2. és 3. cikkében foglalt célokat és elveket alkalmazva kell folytatnia, ideértve a tudományos ismeretek és szakvélemények bővítésének támogatását is, továbbá hogy az említett rendelet külső politikára vonatkozó rendelkezései nem érinthetik az EUMSZ 218. cikke szerint elfogadott különös rendelkezéseket.

               (12)Az 1380/2013/EU rendelet 33. cikke rendelkezik az Unió és a harmadik országok számára közös érdekű állományokkal való gazdálkodás alapelveiről és célkitűzéseiről, valamint a cserére és a közös gazdálkodásra vonatkozó megállapodásokról.

               (13)Tekintettel a megállapodás hatálya alá tartozó halászati erőforrások folyamatosan változó természetére, valamint arra, hogy ezzel összefüggésben az uniós álláspont kialakításánál figyelembe kell venni az új fejleményeket – ideértve az éves konzultációk előtt vagy alatt előterjesztett új tudományos és egyéb releváns információkat –, helyénvaló megállapítani az Unió által a konzultációk során képviselendő álláspont évenkénti kialakítását szolgáló eljárást. Ennek az eljárásnak összhangban kell lennie az uniós intézmények közötti jóhiszemű együttműködésnek az EUSZ 13. cikkének (2) bekezdésében rögzített elvével.

               (14)Ezért helyénvaló meghatározni az Unió által az Egyesült Királysággal folytatott éves konzultációk során képviselendő álláspontot, mivel azok eredményét végre kell hajtani az uniós jogban,

               ELFOGADTA EZT A HATÁROZATOT:

               1. cikk

               (1)Az Unió által az egyrészről az Európai Unió és az Európai Atomenergia-közösség, másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodás (a továbbiakban: a megállapodás) 498. cikke alapján a közös állományokra vonatkozó halászati lehetőségekről az Egyesült Királysággal folytatott éves konzultációk során képviselendő álláspontot az I. melléklet tartalmazza.

               (2)Az (1) bekezdésben említett uniós álláspont a II. melléklettel összhangban évente meghatározásra kerül.

               2. cikk

               A Tanács rendszeres és teljes körű részvételét az éves konzultációk folyamán a Tanács és a Bizottság közötti széles körű koordináció és együttműködés biztosítja.

               3. cikk

               A Tanács a Bizottság javaslata alapján 2026. június 30-ig értékeli és adott esetben felülvizsgálja az 1. cikkben említett uniós álláspontot.

               4. cikk

               Ennek a határozatnak a Bizottság a címzettje.

               Kelt Brüsszelben, -án/-én.

                     a Tanács részéről

                     az elnök

                     (1)

                        HL L 149., 2021.4.30., 10. o.

                     (2)

                        Az Európai Parlament és a Tanács 1380/2013/EU rendelete (2013. december 11.) a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).

                     (3)

                        A Tanács (EU) 2021/689 határozata (2021. április 29.) az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodásnak, valamint az Európai Unió és Nagy-Britannia és Észak-Írország Egyesült Királysága közötti, a minősített adatok cseréjére és védelmére vonatkozó biztonsági eljárásokról szóló megállapodásnak az Unió nevében történő megkötéséről (HL L 149., 2021.4.30., 2. o.).

                     (4)

                        A Tanács (EU) 2021/689 határozata (2021. április 29.) az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodásnak, valamint az Európai Unió és Nagy-Britannia és Észak-Írország Egyesült Királysága közötti, a minősített adatok cseréjére és védelmére vonatkozó biztonsági eljárásokról szóló megállapodásnak az Unió nevében történő megkötéséről (HL L 149., 2021.4.30., 2. o.).

                     (5)

                        Az Európai Parlament és a Tanács 1380/2013/EU rendelete (2013. december 11.) a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).

                     (6)

                        Az Európai Parlament és a Tanács 2008/56/EK irányelve (2008. június 17.) a tengeri környezetvédelmi politika területén a közösségi fellépés kereteinek meghatározásáról (tengervédelmi stratégiáról szóló keretirányelv) (HL L 164., 2008.6.25., 19. o.).

    ---documentbreak---

               EURÓPAI BIZOTTSÁG
            Brüsszel, 2021.9.23.
            COM(2021) 595 final

            MELLÉKLETEK
            a következőhöz:
            JavaslatA Tanács határozata
            az Unió által az Egyesült Királysággal a teljes kifogható mennyiségekről való megállapodás érdekében folytatott éves konzultációk során képviselendő álláspontról

               I. MELLÉKLET

               Az Unió által
               az Egyesült Királysággal a teljes kifogható mennyiségekről való megállapodás érdekében folytatott éves konzultációk során képviselendő álláspont

               1.ALAPELVEK

               Az Egyesült Királysággal folytatott éves konzultációk keretében az Unió:

               a)törekszik annak biztosítására, hogy a megállapodás szerinti halászati lehetőségek összhangban legyenek a nemzetközi joggal, és különösen az Egyesült Nemzetek (ENSZ) 1982. évi Tengerjogi Egyezményével, valamint a kizárólagos gazdasági övezeteken túlnyúló halállományok és a hosszú távon vándorló halállományok védelméről és kezeléséről szóló 1995. évi ENSZ-megállapodással;

               b)törekszik annak biztosítására, hogy eleget tegyen nemzetközi kötelezettségvállalásainak;

               c)következetességre és szinergiára törekszik a más harmadik országokkal fenntartott kétoldalú halászati kapcsolatok, valamint a regionális halászati gazdálkodási szervezetek keretében követett politikájával, és biztosítja az összhangot az egyéb uniós politikákkal, elsősorban a külkapcsolatok, a foglalkoztatás, a környezetvédelem, a kereskedelem, a fejlesztés, a kutatás és az innováció területén;

               d)törekszik annak biztosítására, hogy a teljes kifogható mennyiségeket közösen állapítsák meg a közös halászati politika (a továbbiakban: KHP) arra irányuló célkitűzésével összhangban, hogy a halászati tevékenységek környezeti szempontból hosszú távon fenntarthatóak legyenek, és a végzésükre oly módon kerüljön sor, amely összhangban van a gazdasági, társadalmi és foglalkoztatási előnyök elérésére irányuló célkitűzésekkel, ezen belül is a KHP alapvető állománymegőrzési célkitűzésével, a maximális fenntartható hozammal és az alkalmazandó többéves tervekkel;

               e)törekszik a közös halászati politika külpolitikai vetületéről szóló bizottsági közleményről szóló 2012. március 19-i tanácsi következtetésekkel való összhangra;

               f)törekszik arra, hogy megkülönböztetésmentes szabályokat biztosítson az uniós flotta számára az uniós jog szerint alkalmazandóakkal megegyező elvek és normák alapján;

               g)törekszik a halászati lehetőségekre vonatkozó éves konzultációk menetrendjeinek meghatározására;

               h)törekszik az uniós környezetvédelmi jogszabályokkal, különösen a 2008/56/EK irányelvvel, valamint más uniós politikákkal való összhang biztosítására.

               2.IRÁNYVONALAK

               Az Unió mindent megtesz annak érdekében, hogy az alábbiakban ismertetett megközelítés szerint megállapodásra jusson az Egyesült Királysággal a halászati lehetőségekről (a teljes kifogható mennyiségekről és az azokhoz funkcionálisan kapcsolódó intézkedésekről).

               Ennek keretében a Bizottság az éves konzultációk során szorosan együttműködik a Tanáccsal, amivel céljai a következők:

               a)arra törekszik, hogy az MFH szerinti kiaknázási arány elérése érdekében a teljes kifogható mennyiségek megállapítása a rendelkezésre álló legjobb tudományos szakvélemények alapján történjen;

               b)arra törekszik, hogy a teljes kifogható mennyiségek megállapítása a halászati gazdálkodásban alkalmazott elővigyázatossági megközelítés szerint történjen, amennyiben nem áll rendelkezésre tudományos szakvélemény a maximális fenntartható hozam szerinti kiaknázási arányról;

               c)arra törekszik, hogy az érintett állományok túlhalászásának elkerülése érdekében a teljes kifogható mennyiségeket a korábbi évekhez hasonló szinten állapítsák meg, amennyiben nem áll rendelkezésre tudományos szakvélemény;

               d)arra törekszik, hogy egyszerre több, különböző – az MFH-t és az elővigyázatossági megközelítést is ötvöző – tudományos szakvélemény álljon rendelkezésre a teljes kifogható mennyiségek megállapításához azokban az esetekben, amikor a szakvéleményben meghatározott terület nem egyezik az állománygazdálkodási területtel, illetve amikor a teljes kifogható mennyiségek több fajra is kiterjednek;

               e)arra törekszik, hogy a teljes kifogható mennyiségek megállapítására az MFH-ra vonatkozó KHP-célkitűzésekkel és az alkalmazandó többéves tervekkel összhangban kerüljön sor, az MFH értékelése és az FMFH-val kapcsolatos szakvélemények alapján. Amennyiben a többéves tervek lehetővé teszik az ICES által meghatározott FMFH-tartományok használatát, az Unió törekszik e rendelkezések alkalmazására, ha teljesülnek a többéves tervekben meghatározott feltételek;

               f)arra törekszik, hogy a teljes kifogható mennyiségek megállapítása az elővigyázatossági megközelítésen alapuló szakvélemény hatálya alá tartozó kiemelt ICES-szakvéleménynek megfelelő elővigyázatossági megközelítés alapján történjen a következők tekintetében: i. a (többéves tervek keretében) járulékosan kifogott állományok, ii. a (többéves tervek hatálya alá tartozó) célállományok, amelyekre vonatkozóan az ICES kizárólag az elővigyázatossági megközelítésen alapuló szakvéleményt ad, valamint iii. azon teljes kifogható mennyiségek, amelyekre vonatkozóan az elővigyázatossági megközelítésen alapuló többéves szakvéleményt adtak ki, és törekedni kell a stabilitásra;

               g)törekszik az azzal összefüggő nehézségek figyelembevételére, hogy a vegyes halászatban minden állomány halászata egyidejűleg az MFH-nak megfelelően történjen, különösen azokban az esetekben, amelyekben nehéz elkerülni a blokkoló kvóta hatálya alá tartozó fajok kvótájának kimerítését, ideértve azokat a cél- és járulékosan kifogott állományokat is, amelyekre vonatkozóan teljes halászati tilalom javasolt. Az Uniónak törekednie kell arra, hogy – adott esetben a többéves tervek keretében – a teljes kifogható mennyiségeket korrekciós intézkedések kísérjék;

               h)arra törekszik, hogy a teljes kifogható mennyiségek tudományos, illetve nyomonkövetési célból történő megállapítása a tudományos szakvéleményekkel összhangban történjen;

               i)törekszik a bizonyos fajok és állományok tekintetében alkalmazandó uniós jogszabályokkal való összhangra;

               j)konvergenciára törekszik a tudományos szakvélemények alapján halászati tilalom hatálya alá sorolandó fajok tekintetében, ideértve a mélytengeri cápák halászatára vonatkozó általános tilalmat;

               k)kölcsönösen elfogadott megközelítésekre törekszik az elfogadott teljes kifogható mennyiségek kirakodási kötelezettség alóli mentességek (az összes fogás kirakodására vonatkozó kötelezettség alóli de minimis és túlélési arányon alapuló mentességek) alkalmazását követő kiigazításának módszerére és alkalmazására vonatkozóan. Az 1380/2013/EU rendelet 15. cikkével összhangban az Uniónak az ilyen mentességek tekintetében a lehető legmagasabb szintű elfogadott megközelítésekre kell törekednie;

               l)arra törekszik, hogy az ICES tudományos szakvéleménye alapján megállapodás szülessen az északi vizekben élő farkassügér védelmére vonatkozó megközelítésről;

               m)arra törekszik, hogy az 1380/2013/EU rendelettel és különösen annak 15. cikke (8) bekezdésével és 15. cikke (9) bekezdésével összhangban megállapodás szülessen a teljes kifogható mennyiségekhez funkcionálisan kapcsolódó egyéb intézkedésekről, mindenekelőtt a különleges feltételek és a területek közötti rugalmasság tekintetében;

               n)arra törekszik, hogy az ideiglenes teljes kifogható mennyiségek megállapítása érdekében a rendelkezésre álló legjobb tudományos szakvélemények alapján és a megállapodás 499. cikkének (4) bekezdésével összhangban meghatározza a „különleges állományoknak” tekintendő állományokat abban az esetben, ha az éves konzultációkat nem lehet a megállapodás 498. cikke (2) bekezdésének megfelelően időben lezárni.

               II. MELLÉKLET

               Az Egyesült Királysággal a teljes kifogható mennyiségekről való megállapodás érdekében folytatott éves konzultációk során képviselendő uniós álláspont évenkénti meghatározása

               Az Egyesült Királysággal folytatott éves konzultációk megkezdése előtt és a folyamat egésze során a Bizottság megteszi a szükséges lépéseket ahhoz, hogy az Unió által képviselendő álláspont az I. mellékletben meghatározott alapelvek és irányvonalak tiszteletben tartása mellett figyelembe vegye a legújabb tudományos szakvéleményeket és a rendelkezésre álló egyéb releváns információkat. Az álláspontot rögzíteni kell az Unió és az Egyesült Királyság között a megállapodás 498. cikke szerinti konzultációk eredményeként létrejött megállapodásokat rögzítő írásbeli jegyzőkönyvben.

               Ennek érdekében a Bizottság az éves konzultációk előtt kellő időben eljuttatja a Tanácshoz az említett szakvélemények és információk figyelembevételével javasolható uniós álláspont részletes írásos ismertetését, amelynek alapján a Tanács megvitatja, majd elfogadja az Unió által képviselendő álláspont részleteit. A Bizottságnak mindenekelőtt a fent említett írásbeli jegyzőkönyv aláírása előtt kell kellő időben eljuttatni a Tanácshoz az uniós álláspontot, amely alapján a Tanács elfogadja az éves konzultációk részletes eredményeit.

               Ez magában foglalja a helyszíni koordinációs üléseket, az előadásokat, a tájékoztatókat és a megbeszéléseket, a nemzeti delegációknak az éves konzultációkban való teljes körű részvételét, többek között az uniós küldöttség tagjaiként, valamint szükség esetén a szakmai egyeztetéseket.

               Amennyiben a konzultációk során az Unió nem tud megállapodásra jutni az Egyesült Királysággal, az új elemeket is figyelembe vevő uniós álláspont kialakítása érdekében a Bizottságnak a kérdést a fenti második bekezdésben meghatározott eljárásnak megfelelően vissza kell utalnia a Tanács elé.

               Amennyiben az éves konzultációk lezárását követően helyénvaló a teljes kifogható mennyiségek módosítása abban az évben vagy években, amelyek tekintetében azokat megkötötték, a Bizottság kellő időben és az I. mellékletben meghatározott alapelvekkel és irányvonalakkal összhangban eljuttatja a Tanácshoz az említett módosítással kapcsolatban a legújabb tudományos és egyéb releváns információk alapján javasolható uniós álláspont részletes írásos ismertetését, hogy megvitassa és jóváhagyja az Unió nevében képviselendő álláspont részleteit.


               EURÓPAI BIZOTTSÁG
            Brüsszel, 2021.11.22.
            COM(2021) 712 final
            2021/0370(NLE)

            Javaslat
            A TANÁCS HATÁROZATA
            az Európai Unió által az EGT Vegyes Bizottságban az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításával kapcsolatban elfogadandó álláspontról (Dohánytermékekről szóló irányelv)
            (EGT-vonatkozású szöveg)

               INDOKOLÁS

               1.A javaslat tárgya

               E javaslat tárgya az Unió által az EGT Vegyes Bizottságban az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról szóló vegyes bizottsági határozat tervezett elfogadásával kapcsolatban képviselendő álláspont meghatározásáról szóló határozat

               2.A javaslat háttere

               2.1.Az EGT-megállapodás

               Az Európai Gazdasági Térségről szóló megállapodás (a továbbiakban: az EGT-megállapodás) egyenlő jogokat és kötelezettségeket biztosít a belső piacon az EGT polgárai és gazdasági szereplői részére. A megállapodás értelmében a négy alapszabadságra vonatkozó uniós jogszabályokat a 30 EGT-tagország mindegyikében, vagyis az uniós tagállamokban, Norvégiában, Izlandon és Liechtensteinben alkalmazni kell. Ezenfelül az EGT-megállapodás olyan fontos területeken való együttműködésre is kiterjed, mint a kutatás és fejlesztés, az oktatás, a szociálpolitika, a környezetvédelem, a fogyasztóvédelem, a turizmus és a kultúra, amelyek együttesen „kísérő és horizontális politikák” néven ismeretesek. A megállapodás 1994. január 1-jén hatályba lépett. Az Európai Unió a tagállamokkal együtt a megállapodás részes fele.

               2.2.Az EGT Vegyes Bizottság

               Az EGT-megállapodás kezeléséért az EGT Vegyes Bizottság felelős. Az EGT Vegyes Bizottság az EGT-megállapodásban foglaltak érvényesülésével kapcsolatos véleménycsere fóruma. Határozatait konszenzussal hozza meg.  A Lisszaboni Szerződéssel összhangban az EU részéről az EGT-ügyek koordinációja az Európai Külügyi Szolgálat feladata.

               2.3.Az EGT Vegyes Bizottság tervezett jogi aktusa

               Az EGT Vegyes Bizottság az EGT megállapodás II. mellékletének (Műszaki előírások, szabványok, vizsgálatok és tanúsítás) módosításáról szóló vegyes bizottsági határozatot (a továbbiakban: a tervezett jogi aktus) tervezi elfogadni.

               A tervezett jogi aktus célja a dohánytermékekről szóló irányelv
                  1
                és az azt módosító, felhatalmazáson alapuló bizottsági irányelv
                  2
                EGT-megállapodásba foglalása, valamint az EGT-megállapodás alapján a 2001/37/EK irányelv
                  3
                hatályon kívül helyezése.

               Az EGT-megállapodás 103. és 104. cikkének megfelelően a tervezett jogi aktus kötelező lesz a felekre nézve.

               3.Az Unió által képviselendő álláspont

               A Bizottság benyújtja az EGT Vegyes Bizottság határozattervezetét a Tanácsnak az Unió álláspontjaként történő elfogadásra. Az elfogadott álláspontot a lehető leghamarabb elő kell terjeszteni az EGT Vegyes Bizottságban.

               Az EGT Vegyes Bizottság csatolt határozattervezetének tartalma és jellege esetében nem csupán a 2894/94/EK tanácsi rendelet értelmében vett technikai kiigazításról van szó. Az Unió álláspontját ennélfogva a Tanács alakítja ki.

               Az EGT Vegyes Bizottság csatolt határozata többek között a következő kiigazításokat tartalmazza.

               1.Az EGT-tag EFTA-államokban fennálló alkotmányos korlátok miatt az Európai Bizottság az EGT-tag EFTA-államokban letelepedett jogalanyoknak közvetlenül nem számíthat fel díjakat. Ez a feladat az EFTA Felügyeleti Hatóság hatáskörébe tartozik. A 6. cikk (4) bekezdése és a 7. cikk (13) bekezdése ezért a következő albekezdéssel egészül ki:

               „Az EFTA-államok gyártói és importőrei esetében az EFTA Felügyeleti Hatóság szedi be a Bizottság által felszámított díjakat.”

               2.Norvégia tekintetében a 12. cikk (1) bekezdése a következő albekezdéssel egészül ki: „Tekintettel a szájon át fogyasztott dohánytermék használatával és használati mintázatával kapcsolatos egészségügyi kockázatokra vonatkozó statisztikai adatokkal alátámasztott sajátos nemzeti körülményekre, a Norvégiában forgalomba hozott, szájon át fogyasztott dohánytermékeken az alábbi alternatív egészségvédő figyelmeztetés tüntethető fel:

                  »Ez a dohánytermék növeli a magzat sérülésének és a halvaszületésnek a kockázatát.«”

               3.Norvégiában Svédországhoz hasonlóan megengedett a szájon át fogyasztott dohánytermék értékesítése, mivel az hagyományos dohányterméknek minősül az országban. E mentességnek hatályban kell maradnia.

               4.Jogalap

               4.1.Eljárási jogalap

               4.1.1.Alapelvek

               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, amelyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  4
               .

               4.1.2.A jelen esetre történő alkalmazás

               Az EGT Vegyes Bizottságot megállapodás, nevezetesen az EGT-megállapodás hozta létre. Az EGT Vegyes Bizottság által elfogadandó jogi aktus joghatással bíró jogi aktus. Az EGT-megállapodás 103. és 104. cikkének megfelelően a tervezett jogi aktus a nemzetközi jog szerint kötelező érvényű lesz.

               A tervezett jogi aktus nem egészíti ki és nem módosítja a megállapodás intézményi keretét. Ezért a javasolt határozat eljárási jogalapja az EUMSZ 218. cikkének (9) bekezdése, összefüggésben az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikkének (3) bekezdésével.

               4.2.Anyagi jogalap

               4.2.1.Alapelvek

               A 2894/94/EK tanácsi rendelet 1. cikkének (3) bekezdésével összefüggésben értelmezett EUMSZ 218. cikk (9) bekezdése szerinti határozat anyagi jogalapja elsősorban az EGT-megállapodásba belefoglalandó uniós jogi aktusok anyagi jogalapjától függ.

               Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani. Kivételesen, ha ezzel szemben az állapítható meg, hogy valamely jogi aktus egyidejűleg több cél elérésére irányul, vagy elválaszthatatlan és egymáshoz viszonyítva nem járulékos jellegű több összetevőt foglal magában, és így a Szerződések különböző rendelkezései alkalmazhatók, az ilyen intézkedést a különböző, vonatkozó jogalapokra kell alapítani
                  5
               .

               4.2.2.A jelen esetre történő alkalmazás

               A tervezett jogi aktus célkitűzései és összetevői a következő területtel kapcsolatosak: a dohánytermékek és kapcsolódó termékek belső piaca megfelelő működésének elősegítése, az emberi egészség védelmének magas szintjét alapul véve. A tervezett jogi aktus ezen elemei elválaszthatatlanok és egymáshoz viszonyítva nem járulékos jellegűek.

               Ezért a javasolt határozat anyagi jogalapja a következő rendelkezésekből áll: az Európai Unió működéséről szóló szerződés 53. cikkének (1) bekezdése, 62. és 114. cikke.

               4.3.Következtetés

               A javasolt határozat jogalapja ezért az EUMSZ 53. cikkének (1) bekezdése, 62. és 114. cikke, összefüggésben az EUMSZ 218. cikkének (9) bekezdésével és az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikkének (3) bekezdésével.

               5.A tervezett jogi aktus kihirdetése

               Mivel az EGT Vegyes Bizottság jogi aktusa módosítani fogja az EGT megállapodás II. mellékletét (Műszaki előírások, szabványok, vizsgálatok és tanúsítás), elfogadását követően helyénvaló kihirdetni az Európai Unió Hivatalos Lapjában.

               2021/0370 (NLE)

               Javaslat

               A TANÁCS HATÁROZATA

               az Európai Unió által az EGT Vegyes Bizottságban az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításával kapcsolatban elfogadandó álláspontról

                  (Dohánytermékekről szóló irányelv)

               (EGT-vonatkozású szöveg)

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 53. cikke (1) bekezdésére, valamint 62. és 114. cikkére, összefüggésben annak 218. cikke (9) bekezdésével,

               tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre
                  6
                és különösen annak 1. cikke (3) bekezdésére,

               tekintettel az Európai Bizottság javaslatára,

               mivel:

               (1)Az Európai Gazdasági Térségről szóló megállapodás
                  7
                (a továbbiakban: az EGT-megállapodás) 1994. január 1-jén hatályba lépett.

               (2)Az EGT-megállapodás 98. cikke szerint az EGT Vegyes Bizottság határozhat – többek között – az EGT-megállapodás II. mellékletének módosításáról, amely rendelkezéseket tartalmaz a műszaki előírásokra, szabványokra, vizsgálatokra és tanúsításra vonatkozóan.

               (3)A 2014/40/EU európai parlamenti és tanácsi irányelvet
                  8
                bele kell foglalni az EGT-megállapodásba.

               (4)A 2014/109/EU felhatalmazáson alapuló bizottsági irányelvet
                  9
                bele kell foglalni az EGT-megállapodásba.

               (5)Az EGT-megállapodás II. mellékletét (Műszaki előírások, szabványok, vizsgálatok és tanúsítás) ezért ennek megfelelően módosítani kell.

               (6)Az Unió által az EGT Vegyes Bizottságban képviselendő álláspontnak ezért az e határozat mellékletében foglalt EGT vegyes bizottsági határozattervezeten kell alapulnia,

               ELFOGADTA EZT A HATÁROZATOT:

               1. cikk

               Az EGT Vegyes Bizottságban az EGT-megállapodás II. mellékletének (Műszaki előírások, szabványok, vizsgálatok és tanúsítás) javasolt módosítása tekintetében az Unió által elfogadandó álláspont az EGT Vegyes Bizottság határozatának az e határozathoz csatolt tervezetén alapul.

               2. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)

                        HL L 127., 2014.4.29., 1. o.

                     (2)

                        HL L 360., 2014.12.17., 22. o.

                     (3)

                        HL L 194., 2001.7.18., 26. o.

                     (4)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont.

                     (5)

                        A Bíróság 2018. szeptember 4-i ítélete, Bizottság kontra Tanács, C-244/17, ECLI:EU:C:2018:662, 37. pont.

                     (6)

                        HL L 305., 1994.11.30., 6. o.

                     (7)

                        HL L 1., 1994.1.3., 3. o.

                     (8)

                        Az Európai Parlament és a Tanács 2014/40/EU irányelve| (2014. április 3.) a tagállamoknak a dohánytermékek és kapcsolódó termékek gyártására, kiszerelésére és értékesítésére vonatkozó törvényi, rendeleti és közigazgatási rendelkezései közelítéséről és a 2001/37/EK irányelv hatályon kívül helyezéséről, amelyet a HL L 150., 2015.6.17., 24. o. helyesbített.

                     (9)

                        A Bizottság 2014/109/EU felhatalmazáson alapuló irányelve (2014. október 10.) a 2014/40/EU európai parlamenti és tanácsi irányelv II. mellékletének a dohánytermékeken feltüntetendő képes figyelmeztetéseket tartalmazó képtár létrehozása tekintetében történő módosításáról (HL L 360., 2014.12.17., 22. o.).

    ---documentbreak---

               EURÓPAI BIZOTTSÁG
            Brüsszel, 2021.11.22.
            COM(2021) 712 final

            MELLÉKLET
            a következőhöz:
            Javaslat A TANÁCS HATÁROZATA
            az Európai Unió által az EGT Vegyes Bizottságban az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításával kapcsolatban elfogadandó álláspontról(Dohánytermékekről szóló irányelv)

               MELLÉKLET

               AZ EGT VEGYES BIZOTTSÁG

               [...] HATÁROZATA

               [...]

               az Európai Gazdasági Térségről szóló megállapodás II. mellékletének (Műszaki előírások, szabványok, vizsgálatok és tanúsítás) módosításáról

               AZ EGT VEGYES BIZOTTSÁG,

               tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,

               mivel:

               (1)A HL L 150., 2015.6.17., 24. o. által helyesbített, a tagállamoknak a dohánytermékek és kapcsolódó termékek gyártására, kiszerelésére és értékesítésére vonatkozó törvényi, rendeleti és közigazgatási rendelkezései közelítéséről és a 2001/37/EK irányelv hatályon kívül helyezéséről szóló, 2014. április 3-i 2014/40/EU európai parlamenti és tanácsi irányelvet
                  1
                bele kell foglalni az EGT-megállapodásba.

               (2)A 2014/40/EU európai parlamenti és tanácsi irányelv II. mellékletének a dohánytermékeken feltüntetendő képes figyelmeztetéseket tartalmazó képtár létrehozása tekintetében történő módosításáról szóló, 2014. október 10-i 2014/109/EU felhatalmazáson alapuló bizottsági irányelvet
                  2
                bele kell foglalni az EGT-megállapodásba.

               (3)A 2014/40/EU irányelv hatályon kívül helyezi az EGT-megállapodásba foglalt 2001/37/EK európai parlamenti és tanácsi irányelvet
                  3
               , amelyet következésképpen el kell hagyni az EGT-megállapodásból.

               (4)Norvégiának fenn kell tartania a 2001/37/EK irányelv kiigazítását a 2014/40/EU irányelv 2. cikkének 8. pontjában meghatározott termék – „szájon át fogyasztott dohánytermék” – tekintetében.

               (5)Tekintettel a 2014/40/EU irányelv 2. cikkének 8. pontjában meghatározott termékre vonatkozó kiigazításra, valamint a szájon át fogyasztott dohánytermék használatával és használati mintázatával kapcsolatos egészségügyi kockázatokra vonatkozó statisztikai adatokkal alátámasztott sajátos nemzeti körülmények alapján lehetővé kell tenni Norvégia számára, hogy alternatív kiegészítő egészségvédő figyelmeztetést tüntessen fel a szájon át fogyasztott dohánytermékeken az e határozat 1. cikkének c) pontjában jelzettek szerint.

               (6)Az EGT-megállapodás II. mellékletét ezért ennek megfelelően módosítani kell,

               ELFOGADTA EZT A HATÁROZATOT:

               1. cikk

               Az EGT-megállapodás II. melléklete XXV. fejezete 3. pontjának (2001/37/EK európai parlamenti és tanácsi irányelv) szövege helyébe a következő szöveg lép:

               „32014 L 0040: Az Európai Parlament és a Tanács 2014/40/EU irányelve (2014. április 3.) a tagállamoknak a dohánytermékek és kapcsolódó termékek gyártására, kiszerelésére és értékesítésére vonatkozó törvényi, rendeleti és közigazgatási rendelkezései közelítéséről és a 2001/37/EK irányelv hatályon kívül helyezéséről (HL L 127, 2014.4.29., 1. o.), amelyet a HL L 150., 2015.6.17., 24. o. helyesbített, az alábbi módosítással:

               – 32014 L 0109: A Bizottság 2014/109/EU felhatalmazáson alapuló irányelve (2014. október 10.) (HL L 360., 2014.12.17., 22. o.).

               Az irányelv rendelkezései e megállapodás alkalmazásában a következő kiigazításokkal értendők:

               a)Az 5. cikk (1) bekezdésében a »2016. november 20-ig« szövegrész alatt az EFTA-államok tekintetében az »a …-i …/… EGT vegyes bizottsági határozat [e határozat] hatálybalépésétől számított egy éven belül« szövegrész értendő.

               b)A 6. cikk (4) bekezdése és a 7. cikk (13) bekezdése a következő albekezdéssel egészül ki:

               »Az EFTA-államok gyártói és importőrei esetében az EFTA Felügyeleti Hatóság szedi be a Bizottság által felszámított díjakat.«

               c)Norvégia tekintetében a 12. cikk (1) bekezdése a következő albekezdéssel egészül ki:

               »Tekintettel a szájon át fogyasztott dohánytermék használatával és használati mintázatával kapcsolatos egészségügyi kockázatokra vonatkozó statisztikai adatokkal alátámasztott sajátos nemzeti körülményekre, a Norvégiában forgalomba hozott, szájon át fogyasztott dohánytermékeken az alábbi alternatív egészségvédő figyelmeztetés tüntethető fel:

               ’Ez a dohánytermék növeli a magzat sérülésének és a halvaszületésnek a kockázatát.’«

               d)A 15. cikk (13) bekezdésében a »2019. május 20-tól« szövegrész alatt az EFTA-államok tekintetében az »a …-i …/… EGT vegyes bizottsági határozat [e határozat] hatálybalépésétől számított tizenhat hónappal« szövegrész értendő.

               e)A 16. cikk (3) bekezdésében a »2019. május 20-tól« szövegrész alatt az EFTA-államok tekintetében az »a …-i …/… EGT vegyes bizottsági határozat [e határozat] hatálybalépésétől számított tizenhat hónappal« szövegrész értendő.

               f)A 17. cikkben előírt tilalom nem alkalmazandó a 2. cikk 8. pontjában meghatározott termék Norvégiában történő forgalomba hozatalára. Norvégia megtiltja a 2. cikk 8. pontjában meghatározott termék e megállapodás valamennyi szerződő fele részére – Svédország kivételével – történő kivitelét.

               g)A 30. cikkben a »2017. május 20-ig« szövegrész alatt az EFTA-államok tekintetében az »a 2014/40/EU európai parlamenti és tanácsi irányelvet az EGT-megállapodásba belefoglaló EGT vegyes bizottsági határozat hatálybalépésének napjától számított egy évig« szövegrész értendő.

               A 30. cikk a) és c) pontjában a »2016. május 20.« szövegrész alatt az EFTA-államok tekintetében az »a 2014/40/EU európai parlamenti és tanácsi irányelvet az EGT-megállapodásba belefoglaló EGT vegyes bizottsági határozat hatálybalépésének napja« szövegrész értendő.

               A 30. cikk b) pontjában a »2016. november 20.« szövegrész alatt az EFTA-államok tekintetében az »a 2014/40/EU európai parlamenti és tanácsi irányelvet az EGT-megállapodásba belefoglaló EGT vegyes bizottsági határozat hatálybalépésének napjától számított hat hónap« szövegrész értendő.”

               2. cikk

               A HL L 150., 2015.6.17., 24. o. által helyesbített 2014/40/EU irányelvnek, valamint a 2014/109/EU felhatalmazáson alapuló irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.

               3. cikk

               Ez a határozat az azt követő napon lép hatályba, amikor az EGT-megállapodás 103. cikkének (1) bekezdésében előírt utolsó bejelentést megtették
                  4*.

               4. cikk

               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

               Kelt Brüsszelben, [...]-án/-én.

                  az EGT Vegyes Bizottság részéről

                  az elnök

                     [...]

                     az EGT Vegyes Bizottság

                     titkárai

                     [...]

                     (1)

                        HL L 127., 2014.4.29., 1. o.

                     (2)

                        HL L 360., 2014.12.17., 22. o.

                     (3)

                        HL L 194., 2001.7.18., 26. o.

                     (4)
                  *
                        Alkotmányos követelmények fennállását jelezték.